《霜天晓角·倚空绝壁》
宋代·刘仙伦

倚空绝壁。直下江千尺。天际两蛾凝黛，愁与恨、几时极。暮潮风正急。酒醒闻塞笛。试问谪仙何处，青山外，远烟碧。

作者简介：刘仙伦（生卒年不详）一名儗，字叔儗，号招山，庐陵（今江西吉安）人。与刘过齐名，称为“庐陵二布衣”。著有《招山小集》一卷。赵万里《校辑宋金元人词》辑为《招山乐章》一卷。